Annette Sjursen

Annette Sjursen (født 1962) er en norsk regissør, dramatiker, journalist og forfatter.

Sjursen har arbeidet som journalist i VG, Dagbladet og Morgenbladet, senere som film- og teateranmelder. Hun har også jobbet for som informasjonssjef for Festspillene i Bergen.

Etter dette begynte hun i filmbransjen. Sjursen har skrevet og regissert flere kortfilmer, deriblant «Dublin i regn». Hun skrev sammen med Lars Saabye Christensen manuset til spillefilmen Min misunnelige frisør, som hun også regisserte. Filmen hadde kinopremiere i 2004, og Sjursens regi vant juryens spesialpris ved Filmfestivalen i Mannheim-Heidelberg. Hovedrolleinnhaver Bjørn Sundquist vant prisen for beste skuespiller under den nordiske filmfestivalen i Rouen i 2005. Sjursen skrev og regisserte deretter spillefilmen Pax, som hun også omarbeidet til en roman utgitt på Kagge Forlag.

Sjursen startet senere rådgivningsfirmaet Mental Power, som hun driver ved siden av arbeidet med nye filmprosjekter.

 Filmografi 
1991: Gjenkjennelse (kortfilm) 
1993: Tid (kortfilm)
2001: Dublin i regn (kortfilm)
2004: Min misunnelige frisør
2011: Pax

 Referanser 

 Eksterne lenker 

 Portrett i Dagbladet i forbindelse med Min misunneliige frisør

Kategori:Norske filmregissører
Kategori:Norske journalister
Kategori:Norske manusforfattere
Kategori:Norske forfattere
Kategori:Journalister i Dagbladet
Kategori:Journalister i VG
Kategori:Journalister i Morgenbladet
Kategori:Personer fra Bærum kommune